kardosdrur/scandi-wiki huggingface dataset:
Walther Schreiber

Walther Carl Rudolf Schreiber (10. juni 1884 – 30. juni 1958) er en tysk politiker, der var borgmester i Vestberlin fra 1953 til 1955. Oprindeligt var han medlem af Deutsche Demokratische Partei, men skiftede efter 2. verdenskrig til CDU, som han var med til at stifte i den sovjetisk besatte del af byen.

I 1925-1932 var han handelsminister i Preussen. Han blev borgmester, da Ernst Reuter døde i oktober 1953, og den tidligere koalition mellem SPD, CDU og FDP brød sammen. SPD gik efterfølgende i opposition og Schreiber blev borgmester. Ved valget i december 1954 kunne CDU og FDP ikke længere mønstre et flertal, mens det lykkedes SPD at opnå absolut flertal, og Otto Suhr kunne sætte sig i borgmesterstolen.

På grænsen mellem Steglitz og Friedenau er en plads og en U-Bahn-station opkaldt efter Walther Schreiber.

Eksterne henvisninger 

Regerende borgmestre af Berlin
Politikere fra CDU
Politikere fra Preussen
Lawrence (Kansas)

Lawrence er en amerikansk by og administrativt centrum i det amerikanske county Douglas County, i staten Kansas. I 2000 havde byen et indbyggertal på .

Ekstern henvisning 
Lawrences hjemmeside (engelsk)

Byer i Kansas
Otto Suhr

Otto Suhr (17. august 1894 i Oldenburg – 30. august 1957 i Berlin) var en tysk politiker, der repræsenterede SPD. Han var borgmester i Berlin 1955-1957.

Suhr blev født i Oldenburg, men familien flyttede allerede da han var 9 år til Osnabrück, og fire år senere til Leipzig. I 1914 påbegyndte han studier i nationaløkonomi, historie og medievidenskab. Første Verdenskrig betød, at han måtte sætte studierne i bero i fem år. Som 28-årig, i 1922, blev han ansat som sekretær ved Allgemeinen Deutschen Gewerkschaftsbund. Fra 1934 arbejdede han som økonomisk journalist på freelancebasis. Han var gift med Susanne Pawel, og parret boede i Zehlendorf. Han modtog i 1954 Großkreuz-ordenen (Verdienstorden der Bundesrepublik Deutschland).

I 1946 blev han medlem af Vestberlins parlament og var frem til 1954 parlamentets præsident. Han blev medlem af Parlamentarischer Rat 1948/1949 og medlem af den vesttyske Bundestag frem til 1952. Fra 1955 til sin død var han borgmester i Vestberlin.

Eksterne henvisninger 

Regerende borgmestre af Berlin
Medlemmer af Forbundsdagen
Politikere fra SPD
Personer fra Oldenburg
The Angry Video Game Nerd

The Angry Video Game Nerd (Danish: Den Vrede Videospilsnørd) også kaldet the Nerd (Nørden) er hovedpersonen i en amerikansk serie af satiriske anmeldelser af videospil af sammme navn, spillet af James Rolfe. Showet omhandler hovedsageligt anmeldelser af gamle retrospil fra 1980'erne, ofte af ringe kvalitet. Nørden pointerer alle de dårlige og negative sider af spillene og hans sprogbrug er ofte ret groft. I serien indtager nørden ofte store mængder alkohol for at dulme smerten over at skulle spille så dårlige spil. 

Serien begyndte på den populære internetvideodistribueringsside Youtube, men blev senere en del af ScrewAttack Entertainment for derefter at blive en eksklusiv serie på MTV's Gametrailers.com. Serien hed originalt The Angry Nintendo Nerd, men grundet copyrightproblemer og det faktum, at han også var begyndt at anmelde Atari- og Sega-spil, ændrede han navnet til Angry Video Game Nerd. 

Seriens temasang er komponeret af Kyle Justin og lyrikken er skrevet af både James og Kyle.

Alle videoer kan ses på hans hjemmeside, Cinemassacre.com

YouTube 
Selvom der ikke længere uploades fulde episoder på YouTube er the Angry Video Game Nerd stadig i top ti af mest populære serier.

Per 13. juni 2008 har showet følgende placeringer:
 3. – Most Subscribed (All Time) – Directors
 9. – Most Subscribed (All Time) – Global
 20. – Most Viewed (All Time) – Directors
 57. – Most Viewed (All Time) – Global

Kilder 

Amerikanske tv-serier fra 2000'erne
Amerikanske tv-serier fra 2010'erne
Amerikanske tv-serier fra 2020'erne
Franz Amrehn

Franz Klemens Amrehn (23. november 1912 i Berlin – 4. oktober 1981 i Vestberlin) var en tysk advokat og politiker (CDU), der var borgmester i Vestberlin fra 30. august 1957 til 3. oktober 1957.

Amrehn blev borgmester efter Otto Suhrs død og besad posten frem til valget af Willy Brandt. Efter at det tre gange ikke lykkedes ham at blive genvlagt, var han fra 20. oktober 1969 til sin død medlem af Bundestag.

Eksterne henvisninger 

Medlemmer af Forbundsdagen
Borgmestre i Berlin
Politikere fra CDU
Personer fra Berlin
Egegik

Egegik er en amerikansk by i Lake and Peninsula Borough i delstaten Alaska. Byen har et areal på og et indbyggertal på  indbyggere.

Kilder

Eksterne henvisninger 

Byer i Alaska
Zitadelle Spandau

Zitadelle Spandau er et citadel i Spandau i det vestlige Berlin. Det blev opført 1559-1594 og regnes for at være en af Europas mest betydningsfulde og bedst bevarede fæstninger fra renæssancen.

Fæstningsanlægget er opført på en ø nordøst for Spandauer Altstadt, hvor floderne Havel og Spree møder hinanden og blev bygget for at beskytte byen, der helt frem til 1920 var selvstændig. Arkitekten var italieneren Francesco Chiaramella de Gandino. Byggeriet afspejler datidens byggetekniske ideal – den er symmetrisk, har fire bastioner og således ingen blinde vinkler.

Det har været anvendt til en række forskellige formål, bl.a. som ammunitionsfabrik under Trediveårskrigen og gaslaboratorium under 2. verdenskrig. I de senere år har det fungeret som museum og er en populær turistseværdighed.

Eksterne henvisninger 

Fæstningsanlæg i Tyskland
Bygninger, konstruktioner og anlæg i Berlin
STS-109

STS-109 (Space Transportation System-109) var Columbias 27. rumfærge-mission.

Opsendt 19. december 1999 og vendte tilbage den 27 december 1999.

Det var den sidste mission med rumfærgen Columbia inden den forulykkede på STS-107 missionen.

STS-109 missionen var den 4. servicemission til Hubble-rumteleskopet i rumfærge-programmet.

Hubble var blevet opsendt med STS-31, men teleskopet havde en fejl der blev repareret på STS-61 1. servicemission. 2. servicemission blev udført af STS-82 missionen og 3. servicemission blev udført af STS-103 missionen.

Den sidste Hubble-mission med rumfærgerne er STS-125 (5. servicemission) planlagt i sommeren 2008.

Besætning 
   Scott Altman (kaptajn)
   Duane Carey (pilot)
   John Grunsfeld (1. missionsspecialist)
   Nancy Currie (2. missionsspecialist)
   James Newman (3. missionsspecialist)
   Richard Linnehan (4. missionsspecialist)
   Michael Massimino (5. missionsspecialist)

Arbejder på Hubble 
 Det europæiske Faint Object Camera (FOC) fra 1990 blev afløst af Advanced Camera for Surveys (ACS). Begge instrumenter er på størrelse med telefonbokse.
 Kølesystemet på Near Infrared Camera and Multi-Object Spectrometer (NICMOS) fra 1997 blev ændret fra −210 °C kvælstof-is til flydende neon. NICMOS havde været i stykker siden 1999.
 De to solcellepaneler fra 1993 blev udskiftet med mere avancerede solcellepaneler Solar Arrays 3 (SA3). De nye er en tredjedel mindre end de gamle så Hubbles luftmodstand er blevet formindsket. Samtidig producerer de 20% mere strøm således at alle instrumenter kan være aktive samtidigt. Gearene, der retter solcellerne mod solen, gav efterhånden uønskede vibrationer og blev ligeledes udskiftet.
 Hubble har fire svinghjul til at ændre retning i rummet. Normalt anvender rumfartøjer styreraketter til dette, men de ville forurene Hubbles spejle og instrumenter med deres gasser. Et af svinghjulene blev udskiftet pga. slitage.
 Hubble-teleskopet omkredser Jorden på 97 minutter og skifter fra at være i den brændende sol til den iskolde jordskygge. For at undgå at teleskopet slår sig ved bratte temperaturændringer er Hubble pakket ind i isolerende tæpper. Disse er med tiden mørnet af ultraviolet stråling og klodsede astronauter. NOBL (New Outer Blanket Layer) er specialsyede stykker der anbringes ovenpå de værst medtagne steder. Én enkelt NOBL blev lagt på STS-109.
 Hubble-teleskopet kredser rundt i termosfæren og nedbremses ganske langsomt af den ekstremt tynde luft. Columbia steg op til 570 km mens Hubble var koblet til rumfærgen. Da Hubble ikke har nogen raketmotor er denne procedure nødvendig.

Hovedartikler:

Eksterne henvisninger 
 STS-109  NASA 
 Hubble missioner NASA 
 The Hubble Space Telescope  NASA 

Rumfærgeprogrammet
Hubble-rumteleskopet
Tårnby Gymnasium & HF

Tårnby Gymnasium & HF, der ligger i Tårnby på Amager, åbnede i 1966 under navnet Tårnby Gymnasium.

Tårnby Gymnasium & HF har 100 ansatte og ca. 850 elever.

Bygningerne er tegnet af arkitekterne Halldor Gunnløgsson (1918-1985) og Jørn Nielsen (1919-1996) med tilbygninger i 1971. Skolen er bygget i moderne klassicistisk stil. Bygningskroppen består af gulstensmure vandskuret med lys grå cement, taget er mørkegrå vingetegl. Den strenge form afbrydes af store blomstrende atriumgårde. 1967 blev arkitekterne Gunnlögsson og Nielsen tildelt Træprisen for Tårnby Gymnasium.

Siden opførelsen af Tårnby Gymnasium & HF, er de fysiske rammer blevet udvidet i samarbejde med SWECO  Architects. 

Det nye musikhus stod færdig ved skolestart i 2012, Multihallen blev indviet 11. december 2013 og Dramasalen, i den gamle pigegymnastiksal, blev indviet 27. april 2015. 

Sideløbende blev naturfagslokalerne renoveret, og de to lysgårde i forhallen blev inddraget til elevområder, og stod færdig samtidig med Musikhuset.

Bygningerne står i dag moderne og tidssvarende. 

Tårnby Gymnasium blev oprettet som et kommunalt gymnasium og overgik 1973 til Københavns Amtskomunnune. 

Med Kommunalreformen (2007) blev Tårnby Gymnasium & HF en selvejende institution med en bestyrelse, der består af 11 medlemmer. Skolens ledelse består af en rektor, to vicerektorer og en uddannelsesleder.

Kendte studenter 
2003: Peter Hummelgaard-Thomsen, socialdemokratisk politiker

2005: Camilla Brejner Schwalbe, socialdemokratisk politiker

ca. 2000: Christian Fuhlendorff, komiker

Kendt HF-kursist

Peter Frödin, skuespiller

Rektorer 

 1966-1970: Ricard Frederiksen
 1970-1992: Visti Jacobsen, f. 17.08.1925, d. 1992, cand.mag. 1952 i engelsk og legemsøvelser
 1992-2005: Kurt Stolt, f. 25.02.1938, d. 2014 cand.mag. i historie og engelsk
 2005-2006: Christian Hansen (konstitueret)
 2006- 2018: Mette Ringsted, cand.mag. i fransk og dansk fra Aarhus Universitet i 1999
2018- : Mikkel Harder Sørensen, cand.mag i musik og teatervidenskab fra Københavns Universitet i 2004

Ekstern henvisning 
 Tårnby Gymnasium & HF's hjemmeside

Noter 

Gymnasier i Danmark
Gymnasium & HF
Etableret i 1966
Nunapitchuk

Nunapitchuk (engelsk: [nunɑˈpɪtʃək]) er en amerikansk by i Bethel Census Area i delstaten Alaska. I 2010 havde byen et indbyggertal på 496.

Byer i Alaska
Europa-Center

Europa-Center er et bygningskompleks på Breitscheidplatz i området Charlottenburg i Berlin, Tyskland. Bygningen blev opført i 1960'erne og blev sammen med Kaiser-Wilhelm-Gedächtniskirche et varemærke for Vestberlin. Bygningen er i dag fredet.

Komplekset blev opført af Hentrich, Petschnigg & Partner. På grunden hvor Europa-Center blev bygget lå tidligere Romanisches Café, der var et legendarisk mødested for forfattere, skuespillere og teaterfolk. Stedet blev ødelagt af en bombe under 2. verdenskrig i november 1943. Grunden blev i et årti kun anvendt til midlertidige formål, bl.a. cirkus. Opførelsen af Berlinmuren i 1961 gjorde, at man i Vestberlin ville skabe et centrum omrking Breitscheidplatz, og Europa-Center kom på tegnebrættet. Centret blev indviet af byens borgmester, Willy Brandt, i 1965.

Bygninger, konstruktioner og anlæg i Berlin
Corpus Christi (Texas)

Corpus Christi er en havneby ved Den Mexicanske Golf i det sydlige Texas i USA. Byen har  indbyggere, heraf 60,7% af spansktalende afstamning. Fra byen er der godt 100 kilometer til den mexicanske grænse. Byens navn, Corpus Christi, oversat Kristi legeme, skyldes den første opdagelsesrejsende, som opdagede stedet på den katolske festdag Corpus Christi (Kristi legemsfest). Navnet har ifølge overleveringen hængt ved lige siden.

Langs kysten og på de nærliggende ørev, Mustang Island og Padre Island, findes der kilometervis af sandstrande, der sammen med et behageligt klima og fremherskende pålandsvinde har gjort Corpus Christi attraktiv for bl.a. sejlsportsfolk og surfere. Foruden turistindtægter er økonomien baseret på handel og industri, som for alvor tog fart efter betydelige oliefund i 1923 og anlæggelsen af dybvandshavnen i 1926. I tilknytning til havnen findes store militæranlæg, heriblandt Naval Air Station Corpus Christi. Andre vigtige industrier omfatter bl.a. petrokemi, sundhed, detailhandel, uddannelse, skibsfart og landbrug.

Byens to bedst kendte turistattraktioner er Texas State Aquarium, hvor man kan opleve fisk og andet maritimt dyreliv, som lever i eller omkring Den Mexicanske Golf, samt hangarskibet USS Lexington, som blev bygget under den anden verdenskrig og spillede en meget central rolle under flere af de afgørende slag mod den japanske flåde i Stillehavet.

Byen har et fugtigt subtropisk klima. Klimaet er en stærk kontrast til den nærliggende by Laredo, som har et tørt klima. Corpus Christi har lange, varme somre og meget korte og milde vintre. Floden Nueces River løber ud i den Mexicanske Golf ved Corpus Christi.

Berømte bysbørn 
 Farrah Fawcett – afdød skuespiller
 The Reverend Horton Heat – musiker
 Eva Longoria – skuespiller
 Nina Mercedez – pornoskuespiller
 Lou Diamond Phillips – film, tv og teaterskuespiller
 Selena – afdød singer-songwriter
 Bobby Julich – tidligere professionel cykelrytter
 Jeremy Jordan – film-, tv- og teaterskuespiller

Referencer

Eksterne henvisninger 
 visitcorpuschristitx.org
 www.cctexas.com

Byer i Texas
Grib

En grib er en ådselædende rovfugl. Gribbene tilhører dels den gamle verdens gribbe i høgefamilien og dels vestgribbene. De to grupper af gribbe er ikke indbyrdes beslægtede. De tæller i alt omkring 21 arter. Gribbenes vingefang kan variere fra 1,5 til over 3 meter og de kan veje mellem 1,5 og 14 kg.

Gribbens navn menes at stamme fra det oldsemitiske ord krb (= kerub), der blev lånt ind i græsk i formen gryps eller grypos som betegnelse for de griffer, der dukkede op i græsk kunst i 600-tallet f.Kr. Latin overtog ordet i formen gryphus. Fra tysk Greif kom ordet ind i dansk i formen "grif", og fra plattysk grip kom det ind som "grib".

I Danmark
Fire gribbearter forekommer i de sydlige eller central dele af Europa, og de er alle registreret som meget sjældent besøgende i Danmark: Gåsegrib, munkegrib, lammegrib og ådselgrib. På grund af bevarings- og genudsætningsprojekter er de europæiske bestande af de tre første arter stigende (billedet er mere blandet for ådselgribben i Europa), og specielt antallet af danske observationer af gåsegrib har også vist en klart stigende tendens i det sidste årti.

Derudover er den afrikanske Rüppels grib og den amerikanske kalkungrib også set i Danmark, men de anses for at være ikke-naturligt forekomne fugle, der er undsluppet fra fangenskab (enten i Danmark eller andre lande).

Noter

Kilder 
 Gill, F & D Donsker (Eds). 2013. IOC World Bird Names (v 3.3) www.worldbirdnames.org 

Rovfugle
Neues Deutschland

Neues Deutschland (da.: Nyt Tyskland) er en tysk landsdækkende avis, der blev grundlagt i 1946 og udgives fra Berlin. Avisen var den officielle partiavis for Sozialistische Einheitspartei Deutschlands (SED), det østtyske kommunistparti der regerede DDR. Den var et af partiets vigtigste informationskanaler og den ledende avis i landet. Avisen bakkede ikke blot om regeringens politik, men ændrede ofte sin redaktionelle holdning for at støtte partilinjen, ligesom den søgte at øge partiledelsens prestige, ikke mindst Erich Honeckers. I dag har avisen stadig et klart socialistisk-kommunistisk standpunkt og er både politisk og økonomisk tæt forbundet Die Linke, der også ejer avisens hovedsæde og trykpresser. Avisens oplag er 48.811.

Avisen blev dannet som følge af SPD og KPD's fusion til SED i den sovjetisk besatte del af Østberlin. Første eksemplar udkom 23. april 1946. Avisen erstattede SPD's Das Volk og KPD's Deutsche Volkszeitung. Avisen havde indtil Tysklands genforening et oplag på 1 mio. – i læsertal kun overgået af Junge Welt som udgaves af et aktieselskab domineret af FDJ og SED (i starten KPD). Avisen fungerede som et af de vigtigste propagandaredskaber for SED og var vigtig for at sikre kontrollen over landet. Det redaktionelle fokus var i høj grad på partiet og regeringens ledere, eksempelvis rummede udgaven fra 16. marts 1987, der omhandlede åbningen af Leipzig-udstillingen, hele 41 billeder af partiets daværende generalsekretær Erich Honecker. I modsætning til andre aviser i DDR udkom Neues Deutschland på papir af høj kvalitet; de øvrige dagblade havde problemer med at få leveret det papir og den tryksværte, de efterspurgte.

Efter genforeningen forsvandt en stor del af læserskaren. Avisen er i dag ramt af samme problem som resten af Tysklands aviser: Flertallet af læserskaren er over 60 år. Avisen er dog stadig den mest populære i den østlige del af landet. Den udkommer både i en landsdækkende og en udgave, der også rummer lokalstof fra Berlin og Brandenburg. Avisens redaktør har siden 1999 været Jürgen Reents, der har en politisk fortid i både Die Linke.PDS og Bündnis 90/Die Grünen. Et af hans mål er at ændre avisens image fra propagandaorgan til et mere respekteret dagblad. I oktober 2005 flyttede avisen fra Elsenbrücke til Franz-Mehring Platz.

Avisen har siden marts 2007 været tilgængelig online.

Eksterne henvisninger 

 Neues Deutschlands hjemmeside

Aviser fra Tyskland
DDR
Etableret i 1946
Hadal

Hadal er den uformelle æon før Arkæikum. Den startede ved Jordens dannelse for ca. 4,6 mia. år siden og sluttede for ca. 3,8 mia. år siden med de ældst bevarede klipper på Jorden. Både start- og sluttiden varierer dog i forskellige kilder. Navnet Hadal (eng: Hadean) kommer af navnet Hades, underverdenens gud i græsk mytologi.

Hadal hører ind under superæonen Prækambrium.

Der kendes kun få geologiske spor fra Hadal. Zirkonkrystaller af silikatet ZrSiO4, der er fundet i sedimenter i det vestlige Canada og det vestlige Australien, menes at være op til 4.4 mia. år gamle.

I det meste af Hadal fandtes ikke verdenshave og atmosfære, som vi kender det. Overfladetemperaturen har været over 200 °C, i hvert fald i lange perioder. Atmosfæren opbyggedes i løbet af Hadal og dens beskaffenhed varierede stærkt undervejs. Livet opstod muligvis i løbet af eller i slutningen af Hadal, men de ældste kendte spor af primitive Arkebakterier er "kun" 3,5 mia. år gamle.

I Hadals første tid var Jorden delvist opsmeltet på grund af bombardement af planetoider. Senere opsmeltede Jorden på grund af 26Al's henfald, og jernet sank ned og dannede kernen, mens silikaterne flød ovenpå som slagge og dannede kappen – og senere protoskorpen. Derefter kolliderede den hypotetiske planet Thea med protojorden, og Månen blev dannet.

Blandt Isuas bjergarter er der ca. 10 m sorte skifre. Kulstoffet i skifrene har et 12C/13C-isotopforhold, der er karakteristisk for livsformers foretrukne kulstofisotop (vitaleffekt; levende organismer foretrækker den lette 12C frem for 13C). Det tolkes som at der i hvert fald 800 millioner år efter Jordens skabelse

fandtes fotosyntetiserende mikroorganismer, der har optaget CO2 og aflejret kulstoffet på havbunden.

Da skifrene er metasedimenter, har mikroorganismerne fandtes længe før Isuas metamorfe bjergarter blev dannet, altså i Hadal.

Kilder

Eksterne henvisninger 

Prækambrium
Junge Welt

junge Welt er en tysk marxistisk avis, der udgives i Berlin. 

Avisen udkom første gang den 12. februar 1947 i byens sovjetiske sektor og blev den officielle avis for Freie Deutsche Jugends centralråd i november samme år. Med et oplag på 1,4 mio. var det den suverænt største avis i DDR, endda større end kommunistpartiet SED's eget organ, avisen Neues Deutschland. 

junge Welt blev relanceret i 1994 og er i dag Tysklands mest venstreorienterede avis. Med et oplag på under 20.000 er den samtidig den mindste landsdækkende avis i landet.

Eksterne henvisninger
 junge Welts hjemmeside

Aviser fra Tyskland
DDR
Etableret i 1947
Sexisme

Sexisme er fordom eller diskrimination på basis af køn , eller anvendes synonymt med sexchikane om nedvurderende og respektløs opførsel over for personer af et bestemt køn, herunder krænkelser som uønsket befamling. Sexisme betegner holdninger, ideologier eller overbevisninger om køn i kontekst med enten positiv eller negativ forskelsbehandling, kønsroller eller kønsstereotyper.

Begrebet var oprindeligt et politisk begreb, som blev introduceret under den anden bølge af feminisme i Amerika, og personer som Pauline M. Leet, Caroline Bird og Sheldon Vanauken tilskrives en stor del af æren for den udbredelse . Som politisk begreb var sexisme en feministisk beskrivelse af kvindeundertrykkelse, som noget kun mænd var i stand til at udvise. Fremtrædende feministiske forgrundsfigurer som Bell hooks  og Marilyn Frye definere sexisme som systematisk undertrykkelse af kvinder der resultere i ulemper for kvinder, og et udtryk for mandschauvinisme .

Referencer

Læs også 
 Rødstrømper
 Feminisme

Køn
Diskrimination
Trine Schmidt

Trine Schmidt Hansen (født 3. juni 1988) er en dansk forhenværende landevejs- og banecykelrytter. Hun fik sit store gennembrud med en sølvmedalje ved VM i banecykling 2008 i Manchester i pointløb.

Sammen med Mie Bekker Lacota og Maria Bornak er hun et af de store talenter inden for dansk kvindecykling. Trine Schmidt begyndte at køre landevejsløb inspireret af sin storebror, men da Siemens Arena i Ballerup blev opført i 2001, begyndte hun at køre banecykling i stedet. Hun gik på Team Danmark-ordning i gymnasium for at have tid til sin sport. 

Hun deltog i pointløbet ved sommer-OL 2008 i Beijing, men uden succes, idet hun sluttede på attendepladsen uden point. Hun holdt en lang pause fra konkurrencer og var ikke en del af det danske cykellandshold fra 2009 til 2016. 
I 2016 blev hun udtaget igen, efter at hun vandt hun sølv ved DM i enkeltstart.

Ved EM i banecykling i Berlin 2017 vandt hun to guldmedaljer i disciplinerne scratch og pointløb.

Referencer

Eksterne henvisninger  

Kvindelige cykelryttere fra Danmark
Deltagere for Danmark ved sommer-OL 2008
Cykelryttere ved sommer-OL 2008
Lindenau

Lindenau har flere betydninger:

 Lindenau, Oberlausitz – tysk by i delstaten Brandenburg.
 Lindenau, Østpreussen – det tidligere tyske navn på den polske landsby Lipowina i voivodskabet Ermland-Masurien
 Groß Lindenau – det tidligere tyske navn på den russiske by Ozerki i Kaliningrad Oblast.
Ozerki

Ozerki () er en bosættelse i Kaliningrad oblast, det tidligere Østpreussen.

Byer i Kaliningrad oblast
International Union of Pure and Applied Chemistry

International Union of Pure and Applied Chemistry, der forkortes IUPAC, er en international ikke-statslig forening, grundlagt i 1919, hvis hovedformål er at fremme de verdensomspændende aspekter i de kemiske videnskaber, samt at bidrage til udnyttelsen af kemisk viden til fordel for menneskeheden. Foreningens medlemmer består af repræsentanter fra forskellige nationale videnskabelige råd eller sammenslutninger, der repræsenterer det pågældende lands kemikere. Danmark er repræsenteret gennem Den danske Nationalkomité for Kemi.

Foreningen er mest kendt for at have standardiseret den kemiske nomenklatur indenfor både organisk og uorganisk kemi. Udover også at angive normer indenfor nomenklaturen i andre grene af kemien, fastsætter organisationen en lang række standardværdier, bl.a. atomvægt for samtlige grundstoffer i det periodiske system.

Kilder

Eksterne henvisninger 
 iupac.org IUPAC's officielle hjemmeside, hvorfra der kan downloades frit af deres publikationer.
 Kemisk Forenings hjemmeside

Kemiske selskaber og institutioner
Kemisk nomenklatur
Internationale organisationer
Etableret i 1919